Et helt halvt år

Et helt halvt år (originaltittel Me Before You) er en bok utgitt i 2012 av den britiske forfatteren Jojo Moyes.

Filmen Et helt halvt år fra 2016 er basert på boken.

Handling 
26 år gamle Louisa Clark bor sammen med sin arbeiderklasse-familie. Lite ambisiøs og med få kvalifikasjoner, føler hun seg konstant overstrålet av sin yngre søster: Treena, en utadvendt alenemor. Louisa, som hjelper til med å forsørge familien, mister jobben ved en lokal kafé når serveringssted blir stengt. Hun får etter hvert en unik jobb-mulighet: hjelpe til å ta vare på Will Traynor, en vellykket, velstående og en gang aktiv ung mann som ble alvorlig skadd i en ulykke to år tidligere. Wills mor, Camilla, ansetter Louisa til tross for hennes mangel på erfaring. Louisa møter Nathan, som tar seg av Wills medisinske behov. Samt Wills far, Steven, en vennlig forretningsmann hvis ekteskap med Camilla er anstrengt.

Forholdet mellom Louisa og Will er i begynnelsen ustabilt på grunn av hans bitterhet og harme over å være alvorlig funksjonshemmet. Ting forverres etter at Wills tidligere kjæreste, Alicia, og bestevenninnen Rupert avslører at de planlegger å gifte seg. Under Louisas omsorg blir Will gradvis mindre fordomsfri når de deler erfaringer sammen. Louisa overhører senere moren og faren hans diskutere hvordan Will skal ha forsøkt selvmord kort tid etter at Camilla nektet forespørselen hans om å avslutte Wills liv gjennom Dignitas - en organisasjon i Sveits, som handler om assistert selvmord.

Men hans mor Camilla går med å hjelpe Will med å begå selvmord, men bare dersom han går med på å vente i seks måneder. I mellomtiden forsøker de å overbevise Will om å leve videre. I løpet av de neste ukene kommer Will og Louisa bedre overens, og de kommer nærmere hverandre. Gjennom deres hyppige samtaler får Louisa vite at Will har reist mye; favoritt-stedet hans var en kafé i Paris. Louisa legger merke til hvor begrenset livet hans er nå og at Will har få ambisjoner, og forsøker å motivere Will til å forandre seg.

Louisa fortsetter å se sin mangeårige kjæreste gjennom 7 år, Patrick, selv om de til slutt slår opp på grunn av forholdet hennes til Will. I mellomtiden mister faren til Louisa jobben, noe som forårsaker flere økonomiske problemer for familien deres. Steven Traynor tilbyr Mr. Clark en ledig stilling. Will forteller Louisa at hun er den eneste grunnen til at han våkner om morgenen. Louisa overbeviser Will om å reise på ferie sammen med henne. Men før de kan reise, får Will nesten dødelig lungebetennelse. De reiser deretter til øya Mauritius.

Kvelden før hjemreisen forteller Louisa til Will at hun er forelsket i ham. Will sier tiden deres sammen har vært spesiell, men han orker ikke å leve resten av livet sitt i en rullestol. Når de kommer hjem, blir Wills foreldre positivt overrasket over hans gode fysiske tilstand. Men Louisa ønsker imidlertid å trekke seg fra stillingen sin.

Karakterer 
 Louisa Clark er en 26 år gammel kvinne som er kreativ, talentfull og morsom. Men hun undervurderer seg selv, og har få ambisjoner. Livet hennes endrer seg når hun begynner å arbeide for en lam mann.
 William Traynor er en 31 år gammel som havnet i rullestol. Han er intelligent og velstående, men problemene hans har gjort ham sint og bitter. Ute av stand til å akseptere å aldri være den aktive og eventyrlystne unge mannen han en gang var, ønsker han å avslutte livet.
 Camilla Traynor er Wills mor, som har et anstrengt forhold til sønnen.
 Steven Traynor er Wills far som stort sett var fraværende fra barnas liv. Camilla Traynor klandrer ham for å ha ødelagt familien deres.
 Katrina Clark er Louisas yngre søster. Alenemor til sønnen Thomas. Treena arbeider i en blomster-butikk.
 Patrick er Louisas kjæreste, en personlig trener. Han er besatt av sport og kosthold.
 Nathan er ansatt som Wills sykepleier, men er også vennen hans.
 Bernard Clark er faren til Louisa.
 Josephine er moren til Louisa.
 Alicia Dewar er Wills tidligere kjæreste.
 Georgina Traynor er Wills søster, som arbeider i Australia.
 Rupert Freshwell er en gammel venn av Will. Han gifter seg med Wills tidligere kjæreste, Alicia.
 Frank var Louisas tidligere arbeidsgiver ved bakeriet der hun jobbet i før hun møtte Will.
 Thomas er Louisas unge nevø og sønnen til søsteren Katrina, en alenemor.
 Major Timothy Dewar er faren til Alicia Dewar.

Referanser 

Britiske romaner
Bøker fra 2012